Wild Hearts Tour

Wild Hearts Tour var den 11. koncertturné af det danske elektro-rock-band Dúné. Den startede 28. marts 2013 og sluttede 24. november samme år. Turnéen understøttede bandets tredje studiealbum Wild Hearts som udkom i februar 2013.

Touren var delt op i fire etaper. Første del var henlagt til Danmarks fire største byer, da bandet spillede i Vega i København, Studenterhuset i Aalborg, Posten i Odense og Train i Aarhus. Sommerdelen bestod udelukkende af de store udendørs scener og festivaler, og startede i bandets hjemby Skive, hvor de var med til at åbne Skive Festival. Efter at have spillet for fulde huse på Smukfest i Skanderborg, sluttede de af ugerne efter med koncerter i Skuespilhuset i København, Kalundborg Rock'er og Kongens Have i København.

Efterårsdelen af Wild Hearts Tour blev afviklet på mindre spillesteder i Danmark, med undtagelse af en udsolgt koncert i Pumpehuset i København. Blandt andet spillede bandet også to udsolgte koncerter på Fatter Eskil i Aarhus i forbindelse med stedets 40 års jubilæum. Ved ni af koncerterne havde Dúné opvarmningsband med. Disse var fundet via Local Heroes-projektet, hvor lokale, uerfarne kunstnere kan få muligheden for at spille foran et større publikum.

I midten af november sluttede bandet deres turne af med syv akustiske koncerter, hvor den faste trommeslager Morten Hellborn ikke var med. Som opvarmning havde Dúné taget den 15-årige amerikanske singer-songwriter Gavyn Bailey med. Før turnéens sidste koncert blev Dúné og Gavyn Bailey inviteret i TV 2 programmet GO' Morgen Danmark i Tivoli, hvor de sammen fremførte en akustisk version af "Let's Spend the Night Together", ligesom bandet var i studiet til interview, og efterfølgende blev forsanger Matt Kolstrup interviewet sammen med Bailey.

Modtagelse 
Koncerterne fik gode anmeldelser henover året. Allerede fra anden koncert blev det til fem ud af seks stjerner efter koncerten i Odense. Kritiker Lisa Emilia nævnte blandt andet: 
Ugen efter var Gaffas Nanna Jenner Jensen på plads i Aarhus, da Dúné spillede på Train. Her gav hun fire ud af seks stjerner, og bemærkede følgende: "Det er et ungt publikum, og en del har deres forældre med. Måske det er derfor at festen for alvor først sparkes i gang tilsidst med hitsne "All That I Have", "Dry Lips" og "Heiress Of Valentina". Og der får de så også hele Train i deres hule hånd, ganske velfortjent, for Dúné er et fremragende band live."

Efterårets koncerter ramte også noget anmelderne kunne lide. Fra første weekend blev det til seks ud seks stjerner, da Emilie Høgh gav maksimum stjerner for koncerten på Godset i Kolding, og kaldte koncerten for en: "Fantastisk fest". Da bandet gæstede Fermaten i Herning blev det til fem stjerner fra Poplish.dk som nævnet bandets evne til at kommunikere med publikum:

Setlister 
På de fire etaper af Wild Hearts Tour blev blev der spillet forskellige numre, ligesom rækkefølgen heller ikke var ens.

Fall Tour 
 INTRO
 Let's Spend the Night Together
 Renegade
 Bloodlines
 80 Years
 The World Is Where We're Heading (Stages)
 The Sun Over Green Hills
 Let Go Of Your Love
 HELL NO!
 Wanted Out
 The Final Party of The 21st Century
 John Wayne vs. Mary Chain
 Question of Time
 All That I Have
 Revolution
 Victim Of The City
 Dry Lips
 Go Go Valentina

Ekstra numre
 Remember Valentina (It takes will)
 Heiress of Valentina

Personel 

På en tour er der udover bandet tilknyttet forskellige personer.

Band 
 Matt Kolstrup - vokal
 Danny Jungslund - guitar
 Ole Bjórn - keyboards og vokal
 Piotrek Wasilewski - bas, synthesizer og vokal
 Morten Hellborn - trommer og vokal

Personale 
 Thomas Gerdes - tourmanager
 Sylvester Zimsen - lydtekniker
 Michael Houborg - backliner
 Simon Lücking - merchandise og fans
 Christian Skjølstrup - manager (Instant Major)

Turnédatoer

Eksterne henvisninger 

 Dúnés officielle hjemmeside

Referencer 

Dúné-koncertturnéer
Begivenheder i 2013